****

**CEEPUS koordinációs találkozók pályázati felhívás**

**a 2018/2019-es tanévre**

**A Tempus Közalapítvány a CEEPUS program keretében pályázatot hirdet a 2018/2019-es tanévben nyertes, tartaléklistás, elutasított vagy pályázat benyújtását megkezdett CEEPUS hálózatok magyarországi partneregységei számára 2018. szeptember 1. és 2019. augusztus 31. között megvalósítható koordinációs találkozók szervezésére és megvalósítására.**

A koordinációs találkozók célja:

A CEEPUS program keretében bejövő hálózati és partnerkoordinátorok koordinációs találkozón való részvételének támogatása. Koordinációs találkozó alatt olyan 2-3 napos szakmai programot értünk, mely során a hálózatban részt vevő koordinátorok a hálózat működésével kapcsolatos kérdéseket vitatnak meg.

A pályázat benyújtására jogosultak köre:

A pályázat benyújtására a 2018/2019-es tanévben nyertes, tartaléklistás, elutasított vagy pályázat benyújtását megkezdett CEEPUS hálózatok magyar partneregységei (Participating Unit) jogosultak.

A koordinációs találkozó ideje és időtartama:

A megvalósítási időszaknak a 2018. **szeptember** 1. és 2019. augusztus 31. közötti időszakra kell esnie. A találkozó időtartama 2-3 szakmai programmal töltött nap, 1 nap minimum 6 szakmai programmal töltött óra.

A speciális kurzusok helyszíne: Magyarország

Formai követelmények:

* a pályázó jogosult CEEPUS koordinációs találkozó pályázat benyújtására: az intézmény koordinációs találkozó pályázatot benyújtó egysége koordinátor/partner egy a 2018/2019-es tanévben nyertes, tartaléklistás, elutasított vagy pályázat benyújtását megkezdett CEEPUS hálózatban
* jelen felhívásban meghatározott módon benyújtott pályázat
* a tervezett találkozó helyszíne és ideje a jelen felhívásban szereplő feltételeknek megfelel
* legalább a hálózatban részt vevő partnerek fele megjelenik
* 1 hálózat maximum 1 koordinációs találkozó pályázatot nyújthat be
* a pályázati űrlapot a pályázó magyar egység intézmény koordinátorának és hivatalos képviselőjének aláírásával látták el
* hiánytalanul kitöltött pályázati űrlap

A támogatást a formai követelményeknek való megfelelés esetén a rendelkezésre álló szabad forrás keretéig biztosítjuk.

A támogatás mértéke:

A megpályázott összeg a részt vevő hálózati partneregységek száma alapján kerül kiszámításra:

* 50.000 Ft átalány-összegű támogatás a koordinációs találkozón részt vevő szervezeti egységenként (olyan tanszék, intézet stb., mely a hálózati partnerségben külön „Participating Unit”-ként szerepel)
* a magyarországi partnerintézményekre nem számolható el támogatás

A pályázat benyújtásának határideje:

* folyamatosan lehetséges, legkésőbb 2019. április 15-ig
* kérjük, hogy a pályázatokat a tervezett megvalósítás időpontjánál minimum 3 hónappal korábban adják be

A pályázat benyújtásának módja:

A jelen felhíváshoz mellékelt „CEEPUS Koordinációs találkozók 2018/2019” űrlapon benyújtott pályázatot az alábbi módokon kérjük elküldeni:

* elektronikusan az eredeti aláírt dokumentumot scannelt változatban, ill. megegyező tartalommal kitöltve Word formátumban a [ceepus@tpf.hu](mailto:ceepus@tpf.hu) email-címre,

A pályázati dokumentumok ezen a linken érhetők el (2018/2019-es tanévi pályázatok / Koordinációs találkozó 2018/2019): <http://tpf.hu/palyazatok/607/palyazati-dokumentumok>

A nyertes pályázatok kiválasztása:

* A benyújtott pályázatok formai ellenőrzését a TKA munkatársai végzik a pályázati felhívásban feltüntetett feltételek és követelmények alapján (Formai bírálati lap).
* A TKA megállapítja, hogy a pályázat támogatható-e a rendelkezésre álló támogatási keret alapján
* A támogatásról szóló döntést a Tempus Közalapítvány Kuratóriuma hozza meg. A Tempus Közalapítvány Kuratóriumának döntésével szemben fellebbezésnek helye nincs.

A döntésről szóló kiértesítés várható ideje: a pályázat benyújtását követően 60 napon belül

További információ:

Tempus Közalapítvány, ceepus@tpf.hu

Kamocsa Gábor, (+36 1) 237 1300 / 240-es mellék

Csernyus Aliz, (+36 1) 237 1300 / 560-es mellék